CELEX: 52006PC0544
Language: el
Date: 2006-09-25
Title: Πρόταση κανονισμού του Συμβουλίου για την τροποποίηση του κανονισμού (ΕΚ) αριθ. 379/2004 όσον αφορά την αύξηση των ποσοτήτων δασμολογικών ποσοστώσεων για ορισμένα προϊόντα αλιείας για την περίοδο 2004-2006

Σημαντική ανακοίνωση νομικού περιεχομένου

|

52006PC0544

Πρόταση κανονισμού του Συμβουλίου για την τροποποίηση του κανονισμού (ΕΚ) αριθ. 379/2004 όσον αφορά την αύξηση των ποσοτήτων δασμολογικών ποσοστώσεων για ορισμένα προϊόντα αλιείας για την περίοδο 2004-2006  /* COM/2006/0544 τελικό */  

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 25.9.2006COM(2006) 544 τελικόΠρότασηΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥγια την τροποποίηση του κανονισμού (ΕΚ) αριθ. 379/2004 όσον αφορά την αύξηση των ποσοτήτων δασμολογικών ποσοστώσεων για ορισμένα προϊόντα αλιείας για την περίοδο 2004-2006(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗ1) Πλαίσιο της πρότασης |Αιτιολόγηση και στόχοι της πρότασης/Γενικό πλαίσιο Είναι προς το συμφέρον της ΕΕ να αυξηθούν ορισμένες υφιστάμενες αυτόνομες δασμολογικές ποσοστώσεις, δεδομένου ότι οι μεταποιητικές βιομηχανίες αντιμετωπίζουν σε ορισμένα κράτη μέλη σοβαρές δυσχέρειες όσον αφορά τον ικανοποιητικό εφοδιασμό τους με ορισμένα προϊόντα αλιείας κοινοτικής καταγωγής. Προκειμένου να αντιμετωπιστεί η έλλειψη πρώτων υλών, η οποία εντείνεται από την ανάγκη θέσπισης αυστηρών μέτρων διατήρησης, ο κλάδος χρησιμοποιεί υποκατάστατα προϊόντα καταγωγής τρίτων χωρών. Κανονισμός (ΕΚ) αριθ. 379/2004 του Συμβουλίου, της 24ης Φεβρουαρίου 2004, για το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων για ορισμένα προϊόντα αλιείας για την περίοδο 2004-2006 (ΕΕ L 64). Προτείνεται να τροποποιηθεί ο εν λόγω κανονισμός κατά τη διάρκεια του 2006 προκειμένου να προσαρμοστεί η κατάσταση εφοδιασμού στην εξέλιξη του κλάδου των αλιευμάτων και στις αγορές εισαγωγής. |Ισχύουσες διατάξεις στο πεδίο που αφορά η πρόταση Κανονισμός (ΕΚ) αριθ. 379/2004 του Συμβουλίου, της 24ης Φεβρουαρίου 2004, για το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων για ορισμένα προϊόντα αλιείας για την περίοδο 2004-2006 (ΕΕ L 64). |Συνοχή με άλλες πολιτικές και στόχους της Ένωσης Η πρόταση ευθυγραμμίζεται με τις πολιτικές στον τομέα της γεωργίας, της αλιείας, του εμπορίου, της ανάπτυξης και των εξωτερικών σχέσεων. Δεν θα είναι εις βάρος των αναπτυσσομένων χωρών που έχουν συνάψει προτιμησιακή εμπορική συμφωνία με την ΕΕ, όπως το ΣΓΠ και το καθεστώς που εφαρμόζεται στις χώρες ΑΚΕ. |2) Διαβουλεύσεις με τα ενδιαφερομενα μερη και αξιολογηση των επιπτωσεων |Διαβουλεύσεις με τα ενδιαφερόμενα μέρη |Μέθοδοι διαβούλευσης, κύριοι τομείς-στόχοι και γενικά χαρακτηριστικά των συνομιλητών Διαβούλευση των κρατών μελών μέσω της Επιτροπής διαχείρισης προϊόντων αλιείας και της Συμβουλευτικής επιτροπής αλιείας και υδατοκαλλιέργειας. Άτυπες διαβουλεύσεις του κλάδου της ΕΕ (Ένωση Βιομηχανιών Ιχθύων της ΕΕ, Ομοσπονδία Εθνικών Ενώσεων Χονδρεμπόρων, Εισαγωγέων και Εξαγωγέων Ιχθύων). Σύνοψη των απαντήσεων και τρόπος με τον οποίον ελήφθησαν υπόψη Τα προτεινόμενα μέτρα έτυχαν στήριξης από τα περισσότερα κράτη μέλη. |Συγκέντρωση και χρησιμοποίηση των εκτιμήσεων εμπειρογνωμόνων |Σχετικοί επιστημονικοί τομείς/τομείς εμπειρογνωμοσύνης Εμπειρογνώμονες που εκπροσωπούν τα κράτη μέλη στην Επιτροπή διαχείρισης προϊόντων αλιείας. Χρησιμοποιηθείσα μεθοδολογία Ανοικτή διαβούλευση. Κυριότεροι οργανισμοί/εμπειρογνώμονες που συμμετείχαν στις διαβουλεύσεις Εμπειρογνώμονες ορισθέντες από κάθε κράτος μέλος. Διαβούλευση της Επιτροπής διαχείρισης προϊόντων αλιείας στις 28 Φεβρουαρίου 2006 και στις 6 Απριλίου 2006. Διαβούλευση της ομάδας εργασίας III «Αγορές και εμπορική πολιτική» της Συμβουλευτικής επιτροπής αλιείας και υδατοκαλλιέργειας (ACFA) στις 15 Φεβρουαρίου 2006. Πρώτη συνεδρίαση με τους ενδιαφερόμενους της Κοινότητας στις 31 Ιανουαρίου 2006: Ένωση Βιομηχανιών Ιχθύων της ΕΕ (AIPCE) και Ομοσπονδία Εθνικών Ενώσεων Χονδρεμπόρων, Εισαγωγέων και Εξαγωγέων Ιχθύων (CEP). Δεύτερη συνεδρίαση με την AIPCE/CEP στις 20 Μαρτίου 2006. Σύνοψη των συμβουλών που διατυπώθηκαν και χρησιμοποιήθηκαν Δεν έχει αναφερθεί η ύπαρξη δυνητικά σοβαρών κινδύνων με μη αναστρέψιμες συνέπειες. Μέσα που χρησιμοποιήθηκαν για τη δημοσιοποίηση των συμβουλών των εμπειρογνωμόνων Δημοσίευση της πρότασης. |Εκτίμηση των επιπτώσεων Δεν ισχύει. Η πρόταση δεν περιλαμβάνεται στο πρόγραμμα εργασίας και στο νομοθετικό πρόγραμμα της Επιτροπής για το 2006. |3) Νομικά στοιχεία της πρότασης |Συνοπτική παρουσίαση της προτεινόμενης δράσης Πρόταση κανονισμού για την τροποποίηση του κανονισμού (ΕΚ) αριθ. 379/2004 για το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων για ορισμένα προϊόντα αλιείας για την περίοδο 2004-2006 |Νομική βάση Άρθρο 26 της συνθήκης EΚ. |Αρχή της επικουρικότητας Η πρόταση εμπίπτει στην αποκλειστική αρμοδιότητα της Κοινότητας. Κατά συνέπεια, η αρχή της επικουρικότητας δεν εφαρμόζεται. |Αρχή της αναλογικότητας Η πρόταση είναι σύμφωνη με την αρχή της αναλογικότητας για τους εξής λόγους: |Είναι ανάγκη να θεσπιστούν μέτρα για να μην αντιμετωπίσει ο κλάδος της μεταποιητικής βιομηχανίας σοβαρές ελλείψεις εφοδιασμού για το υπόλοιπο διάστημα του 2006. |Τα εν λόγω μέτρα ευθυγραμμίζονται με τις αρχές που αποσκοπούν στην απλούστευση των διαδικασιών για τους φορείς του εξωτερικού εμπορίου και είναι σύμφωνα με την ανακοίνωση της Επιτροπής σχετικά με τις αναστολές αυτόνομων δασμών και τις ποσοστώσεις (98/C 128/02). |Επιλογή μέσων |Προτεινόμενα μέσα: κανονισμός. |Άλλα μέσα δεν θα ήταν κατάλληλα για τον (τους) ακόλουθο(-ους) λόγο(-ους). Δυνάμει του άρθρου 26 της συνθήκης ΕΚ, οι αναστολές αυτόνομων δασμών και οι ποσοστώσεις εγκρίνονται από το Συμβούλιο, το οποίο αποφασίζει με ειδική πλειοψηφία με βάση πρόταση της Επιτροπής. Απαιτείται η θέσπιση κανονισμού για να εξασφαλιστούν η άμεση εφαρμογή και η ομοιομορφία σε ολόκληρη την Κοινότητα. |4) Δημοσιονομικές επιπτώσεις |Σύνολο μη εισπραχθέντων δασμών 10.247.777 ευρώ. |5) Πρόσθετες πληροφορίες |Ευρωπαϊκός Οικονομικός Χώρος Η προτεινόμενη πράξη παρουσιάζει ενδιαφέρον για τον ΕΟΧ και ως εκ τούτου πρέπει να επεκταθεί στον Ευρωπαϊκό Οικονομικό Χώρο. |ΠρότασηΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥγια την τροποποίηση του κανονισμού (ΕΚ) αριθ. 379/2004 όσον αφορά την αύξηση των ποσοτήτων δασμολογικών ποσοστώσεων για ορισμένα προϊόντα αλιείας για την περίοδο 2004-2006(Κείμενο που παρουσιάζει ενδιαφέρον για τον ΕΟΧ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη: τη συνθήκη για την ίδρυση της Ευρωπαϊκής Κοινότητας και ιδίως το άρθρο 26,την πρόταση της Επιτροπής,[1]Εκτιμώντας τα ακόλουθα:(1) Για να εξασφαλιστεί ο ικανοποιητικός εφοδιασμός των μεταποιητικών βιομηχανιών της Κοινότητας σε ορισμένα προϊόντα αλιείας, καθορίστηκαν αυτόνομες κοινοτικές δασμολογικές ποσοστώσεις με τον κανονισμό (ΕΚ) αριθ. 379/2004 του Συμβουλίου, της 24ης Φεβρουαρίου 2004, για το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων για ορισμένα προϊόντα αλιείας για την περίοδο 2004-2006[2].(2) Οι μεταποιητικές βιομηχανίες σε ορισμένα κράτη μέλη αντιμετωπίζουν σοβαρές δυσχέρειες όσον αφορά τον ικανοποιητικό εφοδιασμό τους με ορισμένα προϊόντα αλιείας κοινοτικής καταγωγής. Προκειμένου να αντιμετωπιστεί η έλλειψη πρώτων υλών, ο κλάδος χρησιμοποιεί υποκατάστατα προϊόντα καταγωγής τρίτων χωρών.(3) Είναι συνεπώς σκόπιμο να αυξηθούν οι ποσότητες των δασμολογικών ποσοστώσεων για ορισμένα προϊόντα αλιείας που καθορίζονται στον κανονισμό (ΕΚ) αριθ. 379/2004 για την τρέχουσα ποσοστωτική περίοδο, η οποία λήγει το 2006.(4) Κατά συνέπεια, ο κανονισμός (ΕΚ) αριθ. 379/2004 πρέπει να τροποποιηθεί αναλόγως,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Στο παράρτημα του κανονισμού (ΕΚ) αριθ. 379/2004 οι σειρές που αφορούν τους αύξοντες αριθμούς 09.2759, 09.2761, 09.2770, 09.2785, 09.2790 και 09.2794 αντικαθίστανται από το κείμενο που παρατίθεται στο παράρτημα του παρόντος κανονισμού.Άρθρο 2Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης .Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες,Για το ΣυμβούλιοΟ ΠρόεδροςΠΑΡΑΡΤΗΜΑ09.2759 | ex 0302 50 10 ex 0302 50 90 ex 0303 60 11 ex 0303 60 19 ex 0303 60 90 | 20 10 10 10 10 | Μπακαλιάρος (Gadus morhua, Gadus ogac, Gadus macrocephalus), με εξαίρεση τα συκώτια, αυγά και σπέρματα, νωπός, διατηρημένος με απλή ψύξη ή κατεψυγμένος, για μεταποίηση (α)(β) | 70.000 | 0 | 1.1.2004-31.12.2006 |09.2761 | ex 0304 20 91 ex 0304 20 94 ex 0304 90 97 | 10 41 81 60 86 | Γρεναδιέρος της Ν. Ζηλανδίας (Macruronus spp.), κατεψυγμένα φιλέτα και άλλο κρέας, για μεταποίηση (α)(β) | 20.000 | 0 | 1.1.2004-31.12.2006 |09.2770 | ex 0305 63 00 | 10 | Γαύρος (Engraulis anchoita), αλατισμένος ή σε άλμη, αλλά όχι αποξηραμένος ή καπνιστός, για μεταποίηση (α)(β) | 8.000 | 0 | 1.1.2004-31.12.2006 |09.2785 | ex 0307 49 59 ex 0307 99 11 | 10 10 | Κορμοί καλαμαριών (Ommastrephes spp.- με εξαίρεση τα είδη Ommastrephes sagittatus -, Nototodarus spp., Sepioteuthis spp.) και Illex spp., κατεψυγμένοι, με το δέρμα και τα πτερύγια, για μεταποίηση(α)(β) | 40.000 | 3.5 | 1.1.2004-31.12.2006 |09.2790 | ex 1604 14 16 | 20 30 95 | Φιλέτα γνωστά ως 'κόντρα φιλέτα' τόνου και παλαμίδας, για μεταποίηση (α)(β) | 5.500 | 6 | 1.1.2004-31.12.2006 |09.2794 | ex 1605 20 99 | 45 | Γαρίδες των ειδών Pandalus borealis, βρασμένες και αποφλοιωμένες, για μεταποίηση (α)(β) | 10.000 | 6 | 1.1.2004-31.12.2006 |(α) Ο έλεγχος της χρήσης για τον ειδικό αυτό προορισμό πραγματοποιείται κατ'εφαρμογή των σχετικών κοινοτικών διατάξεων.(β) Η ποσόστωση χορηγείται για τα προϊόντα τα οποία πρόκειται να υποβληθούν σε εργασίες, εκτός εάν πρόκειται να εκτελεστούν αποκλειστικά μία ή περισσότερες από τις ακόλουθες εργασίες :— καθαρισμός, αποσπλάχνωση, αποκοπή ουράς, αποκεφαλισμός,— τεμαχισμός (εκτός από τον τεμαχισμό σε κύβους, τον τεμαχισμό σε φιλέτα, την παραγωγή πλευρών (flaps), τον τεμαχισμό κατεψυγμένων συσσωματωμένων φιλέτων ή το διαχωρισμό κατεψυγμένων συσσωματωμένων φιλέτων ),— δειγματοληψία, διαλογή,— επισήμανση,— συσκευασία,— ψύξη,— κατάψυξη,— διατήρηση με βαθεία ψύξη,— απόψυξη, διαχωρισμός.Η ποσόστωση δεν χορηγείται για τα προϊόντα που πρόκειται να υποστούν, εκτός των άλλων, επεξεργασίες (ή εργασίες) οι οποίες παρέχουν το δικαίωμα της ποσόστωσης, αν οι επεξεργασίες (ή εργασίες) αυτές γίνονται στο επίπεδο της λιανικής πώλησης ή της παρασκευής τροφών. Η μείωση των δασμών ισχύει μόνο για τα ψάρια που προορίζονται για ανθρώπινη κατανάλωση.ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ ΓΙΑ ΠΡΟΤΑΣΕΙΣ ΜΕ ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ ΟΙ ΟΠΟΙΕΣ ΠΕΡΙΟΡΙΖΟΝΤΑΙ ΑΠΟΚΛΕΙΣΤΙΚΑ ΣΤΑ ΕΣΟΔΑ1. ΟΝΟΜΑΣΙΑ ΤΗΣ ΠΡΟΤΑΣΗΣ:Πρόταση κανονισμού για την τροποποίηση του κανονισμού (ΕΚ) αριθ. 379/2004 για το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων για ορισμένα προϊόντα αλιείας για την περίοδο 2004-20062. ΓΡΑΜΜΕΣ ΠΡΟΫΠΟΛΟΓΙΣΜΟΥ:Κεφάλαιο και άρθρο: Κεφάλαιο 12 άρθρο 120Ποσό του προϋπολογισμού για το έτος 2006: 12.905,4 εκατομμύρια/έτος3. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ( Η πρόταση δεν έχει δημοσιονομικές επιπτώσεις.x Η πρόταση δεν έχει δημοσιονομικές επιπτώσεις επί των δαπανών αλλά έχει δημοσιονομικές επιπτώσεις επί των εσόδων – με τα εξής αποτελέσματα:(εκατομμύρια ευρώ μέχρι ένα δεκαδικό ψηφίο)Κονδύλιο του προϋπολογισμού | Έσοδα[3] | Έτος 2006 |Άρθρο 120 | Επιπτώσεις επί των ιδίων πόρων | - 10,3/έτος |4. ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣΠροβλέπεται η πραγματοποίηση ελέγχων σχετικά με τον ειδικό προορισμό ορισμένων προϊόντων που καλύπτονται από τον παρόντα κανονισμό του Συμβουλίου, σύμφωνα με τα άρθρα 291 έως 300 του κανονισμού (ΕΟΚ) αριθ. 2454/93 της Επιτροπής για τον καθορισμό ορισμένων διατάξεων εφαρμογής του Κοινοτικού Τελωνειακού Κώδικα.5. ΑΛΛΕΣ ΠΑΡΑΤΗΡΗΣΕΙΣΗ παρούσα πρόταση περιλαμβάνει τις τροποποιήσεις που πρέπει να επέλθουν στο παράρτημα του ισχύοντος κανονισμού προκειμένου να ληφθούν υπόψη:1. οι αιτήσεις για την αύξηση των αυτόνομων δασμολογικών ποσοστώσεων που υποβλήθηκαν και έγιναν δεκτές·2. οι αλλαγές στις δυνατότητες αλιείας και οι εξελίξεις στην αγορά που έχουν ως αποτέλεσμα ελλείψεις εφοδιασμούΕκτίμηση του κόστους της παρούσας δράσηςΜε βάση τα διαθέσιμα στατιστικά στοιχεία (2004 και 2005), η απώλεια εσόδων που προκύπτει από τον παρόντα κανονισμό εκτιμάται συνεπώς σε 10,2 εκατομμύρια ευρώ για το υπόλοιπο διάστημα του 2006 (βλέπε παράρτημα).Αύξων αριθ. | Διακύμανση της ποσότητας της ποσόστωσης (μονάδα/τόνοι) | Εκτιμώμενη τιμή (€ ανά τόνο) | Συμβατικός δασμός (%) (ΚΔ 2006) | Ποσοστωτικός δασμός (%) | Αναμενόμενη διακύμανση της απώλειας εσόδων σε σχέση με το προηγούμενο ποσό της ποσόστωσης (σε ευρώ) |09.2759 | 20.000 | 2.374 | 12 | 0 | 5.679.600 |09.2761 | 5.000 | 1.865 | 7.5 + 15 (κατά μέσο όρο = 11.25) | 0 | 1.049.062 |09.2770 | 6.000 | 1.446 | 10 | 0 | 867.600 |09.2785 | 10.000 | 2.421 | 8 | 3.5 | 1.936.800 |09.2790 | 1.500 | 3.414 | 24 | 6 | 1.229.040 |09.2794 | 3.000 | 4.836 | 20 | 6 | 2.901.600 |Συνολική απώλεια εσόδων σε σχέση με τα προηγούμενα ποσά της ποσόστωσης: (€ 13.681.702,50 – € 3.420.425,63) = € 10.261.276,88 καθαρά.[1] ΕΕ C […], […], σ. […].[2] ΕΕ L 64 της 2.3.2004, σ. 7.[3] Όσον αφορά τους παραδοσιακούς ίδιους πόρους (γεωργικές εισφορές, εισφορές για τη ζάχαρη, δασμοί), τα ποσά που αναφέρονται πρέπει να είναι καθαρά, δηλ. μεικτά ποσά μετά την αφαίρεση του 25% του κόστους συλλογής των πόρων.